title: لمنتخب لوطني النيجيري د لكورة
text: لمنتخب لعب لمرة اللولة ف كاس إفريقيا ف 1963، و جا ف ڭروپ معا السودان و الجمهورية لعربية لمتحدة، و ماطلعش ل الدور التاني. أول رباح ليه كان ب لميدالية د الدهب ف لألعاب لإفريقية 1973، و موراها جا التالت ف جوج نوساخ ديال كاس إفريقيا د 1976 و 1978. قدرو يدّيو كاس إفريقيا 1980 لمرة اللولة ف تاريخهوم ملي تلعبات ف لاڭوص، نيجيريا، ب لعّابا بحال سيڭون ؤديڭبامي ، بيست ؤڭيديڭبي و لكاپيتان كريستيان تشوكوو.